VS002155
Datum: 2007-10-04T02:00:00.000+02:00
datum_sodbe_i_stopnje: 2009-09-21T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: lahki primeri
odskodnina: 5.000 EUR
opombe: II DoR 370/2010 Predlog za dopustitev revizije je bil zavrnjen, ker pravdna stranka ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Vzdrževalec za žerjave.

## Škodni dogodek

Delovna nezgoda - poškodba pri dvigovanju 300 kg železnega kolesa s palete s pomočjo železnega droga; ker se je paleta med manevrom zlomila, kolo se je prevrnilo, tožnika, ki je še vedno držal železno palico pa je sunkovito potegnilo naprej, pri čemer se je poškodoval.

## Poškodba

Nateg mišic levega ramena in levega zapestja, lažja okvara brahialnega živčnega pleteža v rami leve roke.

## Telesne bolečine

2.500 EUR

Bolečinsko obdobje je trajalo pet tednov; hudih oziroma posebno hudih bolečin ni trpel, prevladovale so lahke bolečine. Sedanje bolečine so le občasne in se pojavljajo zgolj pri obremenitvah in težjem fizičnem delu; pojavljale se bodo tudi v bodoče; ni zanemarljivo, da bo tožnik zaradi narave dela večkrat fizično obremenjen, prav tako kot ni nepomembna tudi njegova mladost.

#### Ambulantno zdravljenje

Neprijeten klinični pregled po poškodbi.

#### Rehabilitacija

Fizikalna terapija.

#### Nevšečnosti med zdravljenjem

Slikanje RTG, obisk ortopeda , EMG preiskava, občasno jemanje analgetikov. Zamudno in neprijetno zadrževanje v zdravstvenih ustanovah med fizioterapijo.

## Strah

600 EUR Primarni strah ob nesreči v obliki nenadne hujše prestrašenosti, ki je trajala nekaj trenutkov; sekundarni strah je srednje intenzitete in je nastopil v prvih dneh po poškodbi in sicer zaradi bolečin in je trajal sedem do deset dni; sekundarni strah lažje stopnje je doživljal nadaljnje tri tedne.

## Zmanjšanje življenjske aktivnosti

1.900 EUR Zaradi poškodbe prihaja do motenj pri delovanju dela živčnega pleteža leve zgornje okončine, kar se odraža v nepravilnih in oslabljenih občutkih na nekaterih delih le-te, pojavljajo pa se tudi občasne bolečine. Zaradi tega je tožnik oviran v osnovni življenjski funkciji za 3 odstotke. Sposoben je vseh obremenitev kot pred nezgodo, a mora vanje vložiti več truda in občasno prenašati lažje bolečine. Duševne bolečine niso hujše intenzitete; Opustil je obiskovanje fitnesa in igranje košarke, doma in v službi pa zaradi tega ni večjih sprememb.

---

OZ člen 179, 182